Gandia s'uneix a la lluita contra el càncer amb la II Gal·la Solidària de l'AECC
03 abril 2024

## Gandia s'uneix a la lluita contra el càncer amb la II Gal·la Solidària de l'AECC03 abril 2024Última actualització: 03 abril 2024

![](../gestion/img/91432d1da5ad0b358feffb60f6992e9c2ae8bcee61ea9ec266550e9f193b1e31.jpg)  
  

L'**edil delegada de Sanitat i Polítiques Saludables, Liduvina Gil**; el **president de l'Associació Espanyola Contra el Càncer a València, Tomás Trenor**, i la **presidenta de la delegació d'AECC a Gandia, Evelyne Cieslak**, han presentat hui la **segona Gala Solidària**.  
  
Aquesta consistirà en un sopar que tindrà lloc **divendres que ve, 12 d'abril, al Monestir de Sant Jeroni de Cotalba** i les entrades del qual costen **80 euros**. _"Les persones que vullguen assistir-hi hauran d'abonar aquest import al següent compte bancari: **ES27-2100-8681-57-0200030044**"_, ha explicat Cieslak.  
  
L'objectiu, ha assenyalat la regidora, és _"recaptar fons per aconseguir, d'una banda, atendre els pacients i els seus familiars i, de l'altra, avançar en la investigació i el control d'aquesta malaltia"_. _"S'estima que un de cada dos homes i una de cada dues dones tindran càncer en algun moment de la seua vida. Per això, aquesta lluita és cosa de tots"_, ha afegit Gil, qui ha mostrat el compromís del govern municipal per ajudar en totes aquelles iniciatives d'aquest tipus.  
  
Tot i que el plat principal de la nit serà el dinar, servit pel **restaurant d'alta cuina 'El poblet'**, hi haurà diferents activitats al llarg de la vetllada.  
  
El programa començarà a les 20.30 hores amb la recepció dels convidats i seguirà a les 20.45 hores amb el seu pas pel photocall. A les 21 hores començarà el sopar i, mentrestant, tres mags entendran els comensals.  
  
_"Una vegada acabat el sopar, dos cantants d'estils completament diferents amenitzaran la nit. A més, hi haurà un sorteig en què totes les persones podran guanyar diversos regals que hem aconseguit gràcies als nostres patrocinadors"_, ha comentat la presidenta.  
  
També ha aprofitat per a agrair el suport que ha rebut l'esdeveniment per part de l'Ajuntament i de les empreses col·laboradores i ha convidat tota la ciutadania a assistir i gaudir d'una vetllada molt completa i agradable.  
  
Per part seua, Trenor ha donat l'enhorabona a la delegació de l'AECC a Gandia per organitzar una gala que, més enllà de recaptar fons, _"serà un lloc de trobada per a totes aquelles persones que han passat la malaltia"_.  
  
_"Cal conscienciar la gent que la lluita contra el càncer ha de ser un compromís que assumisquen les institucions, però també les associacions i les persones. Per això, l'AECC va aprovar, fa dos dies, sis beques predoctorals que permetran a joves talents continuar investigant la manera d'erradicar aquesta malaltia"_, ha finalitzat.

[Twittear](https://twitter.com/share)